Diari Oficial de la Generalitat Valenciana


Sumari del DOGV 6095, del 04-09-2009 (2009/9855)

ORDE de 25 d'agost de 2009, de la Conselleria d'Educació, per la qual s'incrementa el crèdit de l'Orde de 9 de desembre de 2008, per la qual es regula la convocatòria d'ajudes per a l'adquisició de llibres de text de l'alumnat d'Educació Secundària Obligatòria i el programa per a la gratuïtat progressiva dels llibres de text de l'alumnat de l'Educació Primària, per mitjà del bonollibre, ambdós escolaritzats en un centre públic o en un centre privat concertat en la Comunitat Valenciana per al curs 2009-2010.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6095

Data del DOGV
:   04-09-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/9855


Data del document
:   25-08-2009

Organisme emissor
:   Conselleria d'Educació

Tipus de document
:   Ordre

Anàlisi jurídica

 Descriptors 

:   * llibre escolar
    * ajuda pública
    * suport econòmic

ORDE de 25 d'agost de 2009, de la Conselleria d'Educació, per la qual s'incrementa el crèdit de l'Orde de 9 de desembre de 2008, per la qual es regula la convocatòria d'ajudes per a l'adquisició de llibres de text de l'alumnat d'Educació Secundària Obligatòria i el programa per a la gratuïtat progressiva dels llibres de text de l'alumnat de l'Educació Primària, per mitjà del bonollibre, ambdós escolaritzats en un centre públic o en un centre privat concertat en la Comunitat Valenciana per al curs 2009-2010. [2009/9855]  
En l'apartat segon de l'esmentada Orde de 9 de desembre de 2008, (DOCV núm. 5915 de 17 de desembre) de la Conselleria d'Educació, per la qual es regula la convocatòria d'ajudes per a l'adquisició de llibres de text de l'alumnat d'Educació Secundària Obligatòria i el programa per a la gratuïtat progressiva dels llibres de text de l'alumnat de l'Educació Primària, per mitjà del bonollibre, ambdós escolaritzats en un centre públic o en un centre privat concertat en la Comunitat Valenciana per al curs 2009-2010, s'establix que el crèdit destinat al finançament del programa de gratuïtat de llibres de text per a l'alumnat de l'ensenyament bàsic serà de 88.023.329 euros, a càrrec de la línia de subvenció T0067000, del capítol IV, programa 422.20, denominada «Gratuïtat llibres de text» de la Llei 17/2008, de 29 de desembre de la Pressupostos de la Generalitat per a l'exercici 2009 (DOCV núm 5924 de 31 de desembre).  
Amb data 26 de maig de 2009 (DOCV núm 6029 de 5 de juny) es va dictar una nova Orde de la Conselleria d'Educació, per la qual es determina el crèdit que ha de finançar les ajudes per a l'adquisició de llibres de text per a l'alumnat que cursa primer a quart curs d'Educació Secundària Obligatòria, així com el bonollibre per a l'alumnat que cursa primer a sext curs d'Educació Primària en centres finançats amb fons públics, per al curs 2009/2010, l'import del qual era de 33.523.923 euros.  
En ambdues Ordens es preveu que el crèdit esmentat serà incrementat amb l'aportació econòmica del Ministeri d'Educació, una vegada haja sigut firmat el conveni entre l'esmentat departament i la Conselleria d'Educació, per al finançament dels llibres i material escolar en els nivells obligatoris de l'ensenyament per al pròxim curs escolar 2009-2010, per una quantia de 7.458.066 euros.  
A més, si fóra necessari, la Conselleria d'Economia, Hisenda i Ocupació, podria adoptar les mesures pressupostàries necessàries per a dotar, fins una suma igual a les obligacions el reconeixement de les quals siga preceptiu, de conformitat amb el que preveu l'article 16, apartat 2.i) de la Llei 17/2008, de 29 de desembre de la Generalitat, de Pressupostos per a l'exercici 2009, que inclou les ajudes destinades a la gratuïtat dels llibres de text entre els gastos de reconeixement preceptiu.  
A fi d'aconseguir els citats objectius, i en virtut de les atribucions que em conferix l'article 28 de la Llei 5/1983, de 30 de desembre, del Consell, i vista la proposta de 6 d'agost de 2009 de la direcció general d'Ordenació i Centres Docents i de conformitat amb la mateixa,  
ORDENE  
Article únic  
Incrementar el crèdit pressupostari de l'Orde de 26 de maig de 2009 de la Conselleria d'Educació (DOCV núm 6029 de 5 de juny) per la qual es determina el crèdit que ha de finançar les ajudes per a l'adquisició de llibres de text per a l'alumnat que cursa primer a quart curs d'Educació Secundària Obligatòria, així com el bonollibre per a l'alumnat que cursa primer a sext curs d'Educació Primària en centres finançats amb fons públics, per al curs 2009/2010 en 7.458.066 euros, procedents del conveni amb el Ministeri d'Educació abans mencionat, per al finançament dels llibres i material escolar i 4.710.000 euros de la incorporació de crèdit de la Generalitat.  
Per tant, el crèdit global màxim per a esta convocatòria serà de 27.660.146 euros per a satisfer el gasto derivat de les ajudes de llibres i del bonollibre per a l'alumnat que cursa estudis d'Educació Primària i Secundària Obligatòria respectivament, en centres públics o privats concertats de la Comunitat Valenciana curs 2009/2010.  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció contenciosa administrativa, la present Orde, que posa fi a la via administrativa, podrà ser recorreguda pels interessats, potestativament en reposició o plantejar directament recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant del conseller d'Educació, en el termini d'un mes a comptar de l'endemà de la seua publicació en el DOCV.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la seua publicació en el DOCV o a partir de l'endemà en el que es notifique la resolució expressa del recurs de reposició o en que este haja d'entendre's presumptament desestimat.  
València, 25 d'agost de 2009  
El conseller d'Educació  
ALEJANDRO FONT DE MORA TURÓN